b'\n_START_ARTICLE_\nTaavi Rissanen\n_START_PARAGRAPH_\nDavid \xe2\x80\x9dTaavi\xe2\x80\x9d Rissanen (7. lokakuuta 1864 Kuopion mlk \xe2\x80\x93 29. kes\xc3\xa4kuuta 1934 Suonenjoki) oli Suomen Sosialidemokraattisen Puolueen kansanedustaja.\n_START_SECTION_\nEl\xc3\xa4m\xc3\xa4\n_START_PARAGRAPH_\nTaavi Rissanen syntyi Kuopion maalaiskunnassa torppari David Rissaselle ja Eeva Stina Miettiselle. H\xc3\xa4n oli ammatiltaan kansakoulunopettaja ja toimi my\xc3\xb6s postitoimiston hoitajana Juankoskella. H\xc3\xa4n oli naimisissa vuodesta 1894 Henriette Sofia Myrbergin kanssa.\n_START_SECTION_\nPoliittinen toiminta\n_START_PARAGRAPH_\nTaavi Rissanen valittiin kansanedustajaksi Kuopion l\xc3\xa4\xc3\xa4nin l\xc3\xa4ntisest\xc3\xa4 vaalipiirist\xc3\xa4 vuonna 1907. H\xc3\xa4nen kautensa p\xc3\xa4\xc3\xa4ttyi vuonna 1908, kun h\xc3\xa4n oli toiminut kansanedustajana vuoden ja kaksi kuukautta.'